দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
উত্তর কোরিয়া-দক্ষিণ কোরিয়া সম্পর্ক
২৩ শে নভেম্বর ২০১০ তারিখে উত্তর কোরিয়া দক্ষিণ কোরিয়ার হলুদ সাগরের ইয়েইনপিইং দ্বীপে গোলাবর্ষণ করে এবং দক্ষিণ কোরিয়াও এর বিপরীতে গোলাবর্ষণ করে। দুই দক্ষিণ কোরিয়ার মেরিনার ও দুই বেসামরিক নাগরিক নিহত হয়, এক ডজনেরও বেশি আহত হয়, তিন বেসামরিক নাগরিকসহ প্রায় ১০ জন উত্তর কোরিয় নিহত হয়; তবে উত্তর কোরিয় সরকার এটিকে অস্বীকার করে। শহরটি খালি করা হয়েছিল এবং দক্ষিণ কোরিয়া কঠোর প্রতিশোধের বিষয়ে সাবধান করে দিয়েছিল, রাষ্ট্রপতি লি মিয়ং-বাক নিকটবর্তী উত্তর কোরিয়া ক্ষেপণাস্ত্রের বেস ধ্বংসের আদেশ দেন যদি উত্তেজনা আরো ছড়ায়। উত্তর কোরিয়ার সংবাদ সংস্থা, কেসিএনএ জানায়, উত্তর কোরিয়া কেবল তখনই দক্ষিণে গোলাবর্ষণ করে যখন দক্ষিণ "নিরবচ্ছিন্নভাবে আমাদের সমুদ্র অঞ্চলে গোলাবর্ষণ করেছিল"।